טום ברק (שחקן)

טום ליאם בנדיקט בֶּרק (באנגלית: Tom Liam Benedict Burke; נולד ב-30 ביוני 1981) הוא שחקן אנגלי. הוא מוכר בעיקר בתפקיד אתוס בסדרה "המוסקטרים" של ה-BBC, ובתפקיד דולוחוב בסדרת הדרמה "מלחמה ושלום".

ביוגרפיה
ברק נולד בלונדון וגדל בקנט. הוריו, דייוויד ברק ואנה קאלדר-מרשל, וגם הסנדקים שלו, אלן ריקמן וברידג'יט טרנר, היו כולם שחקנים. סבו היה הסופר ארתור קאלדר-מרשל . ברק נולד עם שפה שסועה שתוקנה בניתוח.

הוא תמיד רצה להיות שחקן ובנעוריו שיחק בתיאטרון הלאומי לנוער  ובתיאטרון יאנג ארדן בפאברשם. בנוסף השתתף בהצגות בהן שיחקו הוריו כשהופיעו בעיר הולדתו.

כילד אובחנה אצלו דיסלקסיה והוא התקשה בלימודים. הוא נטש את הלימודים לפני סיום בחינות A-levels. בגיל 17, אחרי שעזב את בית הספר, כתב לסוכנות שחקנים וקיבל תפקיד באודישן הראשון שעשה. הוא למד בבית ספר לריקוד ובגיל 18 התקבל לאקדמיה המלכותית לאמנות הדרמה (RADA) בלונדון.

 קריירה 
תפקידו הראשון של ברק היה בשנת 1999 בסרט "Dragonheart: A New Beginning", סרט המשך לסרט "לב הדרקון" משנת 1996. באותה שנה הופיע בטלוויזיה בפרק בסדרה "דיינג'רפילד" ובסרט הטלוויזיה "כל אנשי המלך". אחרי שסיים את לימודי התואר ב-RADA החל להופיע בקביעות בטלוויזיה, בקולנוע ובתיאטרון.

 טלוויזיה 
התפקיד הראשון בטלוויזיה אחרי סיום לימודיו היה בסדרת המתח "שם המשחק" של פול אבוט, בכיכובם של ג'ון סים, ביל ניי וג'יימס מק'אבוי. ב-2004 שיחק בתפקיד לי בסרט הטלוויזיה "Bella and the Boys". ב-2005 גילם את דמותו של ג'יאק בן העשרים, בנו של ג'קומו קזנובה במיני-סדרה אודות חיי קזנובה, בכיכובם של דייוויד טננט ופיטר או'טול.

ב-2006 שיחק ברק בתפקיד ד"ר ג'ון סווארד בסרט הטלוויזיה "דרקולה". ב-2007 גילם את דמותו של נפוליאון בונפרטה בפרק בסדרת הדוקו-דרמה "Heroes and Villains" של ה-BBC. עוד באותה שנה הופיע בתפקיד מוציא לאור בדרמה הסאטירית "The Trial of Tony Blair". ב-2009 שיחק בתפקיד לוטננט קולין רייס בפרק בעונה ה-12 של הסדרה "פוארו" על פי ספרי אגאתה כריסטי. ב-2011 הופיע בתפקיד בנטלי דראמל במיני-סדרה "תקוות גדולות" עיבוד של ה-BBC לספרו של צ'ארלס דיקנס. ב-2012 שיחק בתפקיד קבוע בעונה השנייה של הסדרה "The Hour" בתפקיד העיתונאי ביל קנדל. החל מינואר 2014 הוא מגלם את אתוס בסדרת הטלוויזיה של BBC One "המוסקטרים" עיבוד ל"שלושת המוסקטרים", רומן מאת אלכסנדר דיומא האב. ב-2016 גילם ברק את דולוחוב בדרמה ההיסטורית החדשה מבית ה-BBC, עיבוד לספרו של לב טולסטוי, הנקרא (בדומה לספר) "מלחמה ושלום". ב-2017 גילם ברק את קורמורן סטרייק במיני-סדרה "סטרייק" המבוססת על הרומנים הבלשיים מאת ג'יי קיי רולינג.

 קולנוע 
ב-2004 השתתף בסרט הקולנוע "ליברטין". ב-2007 שיחק בתפקיד יוצר קולנוע שמביים סרט פורנו בקומדיה "I Want Candy". ב-2008 הופיע בתפקיד בלואי בסרט האימה "Donkey Punch" שהוקרן לראשונה בפסטיבל סאנדנס באותה שנה. ב-2009 גילם את דמותו של ג'ף גודארד בסרט "Telstar: The Joe Meek Story". באותה שנה השתתף בתפקיד קטן בסרט "שרי" בבימויו של סטיבן פרירס. ב-2010 שיחק בתפקיד דייווי בסרט הדרמה "Third Star" בכיכובם של בנדיקט קמברבאץ', ג'יי ג'יי פילד ואדם רוברטסון, העוקב אחרי מסעם של ארבעה חברים, שאחד מהם חולה אנוש, לבאראפונדל ביי  שבוויילס.

ב-2012 שיחק ברק בתפקיד מארק בסרט "Cleanskin". ב-2013 גילם את בילי, אחיו הגדול הדמות ששיחק ראיין גוסלינג בסרט "רק אלוהים סולח", בבימויו של ניקולס וינדינג רפן. עוד באותה שנה השתתף בתפקיד משנה בסרטו של רייף פיינס "האישה הנעלמת".

 תיאטרון 
בתיאטרון שיחק ברק עם הלהקה השייקספירית המלכותית. ב-2004 גילם את רומיאו במחזה "רומיאו ויוליה" בתיאטרון "שייקספיר גלוב". ב-2010 שיחק במחזה "Design for Living" מאת נואל קאוורד בתיאטרון אולד ויק לצדם של אנדרו סקוט וליזה דילון. ב-2011 הופיע בתיאטרון אלמיידה בתפקיד גרג במחזה "היופי כן קובע" מאת ניל לביוט. ב-2002 שיחק בתפקיד המלט במחזה "Gertrude – The Cry" מאת הווארד בייקר , עיבוד למחזה "המלט" מאת שייקספיר המתמקד בדמותה של גרטרוד, אמו של הגיבור.

ב-2006 עבד ברק עם איאן מקלן במחזה "The Cut". ב-2008 שיחק בתפקיד אדולף במחזה "Creditors" בתיאטרון "דונמאר ורהאוס". את ההצגה ביים אלן ריקמן, שהוא סנדקו של ברק, ועל הופעתו במחזה זכה ברק בפרס איאן צ'ארלסון. ב-2010 הועלתה ההצגה ב-"Brooklyn Academy of Music" בניו יורק. ב-2012 שיחק ברק בתפקיד לואיס דובדט במחזה "דילמת הרופא" בתיאטרון הלאומי.

בשנת 2016 יצא ברק עם שני מחזות מצליחים ביותר- "סיבות להיות שמח" (Reasons To Be Happy), והמחזה החדש בכיכובה של הלן מק'קרורי "ים כחול ועמוק" (Deep Blue See).

פילמוגרפיה
קולנוע
 שנה שם שם באנגלית תפקיד במאי 2000 Dragonheart: A New Beginning רולנד דאג לפלר  2003 The Burl קונור טובי טוביאס (Toby Tobias) 2004 Squaddie אנדי קונור מקדרמוטר (Conor McDermottroe) 2005 ליברטין The Libertine ווהן לורנס דאנמור  2006 The Enlightenment דניאל קליי ג'וליה פורד2007 I Want Candy ג'ון "באגי" בגלי סטיבן סורז'יק  Supermarket Sam סם קאז רוברטס The Collectors אדגר טים אליוט  2008 Donkey Punch בלואי אולי בלקברן 2009 Telstar ג'ף גודארד ניק מוראן  Chéri ויקונט דזמונד סטיבן פרירס Death in Charge הדוד שון דווי סניבלי (Devi Snively) Roar מיק אדם וימפני (Adam Wimpenny)2010 The Kid מר הייז ניק מוראן Third Star דייווי הטי דלטון  Look, Stranger2012 An Enemy to Die For טרנס פיטר דייל  איום מבפנים Cleanskin מארק Hadi Hajaig2013 רק אלוהים סולח Only God Forgives בילי ניקולס וינדינג רפן האישה הנעלמת The Invisible Woman ג'ורג' וורטון רובינסון רייף פיינס 2014 The Hooligan Factory בולט ניק נוורן  2019 המזכרת The Souvenir אנתוני ג'ואנה הוג 2020 מאנק Mank אורסון ולס The Show פלטשר דניס מיץ' ג'נקינס 2021 דברים אמיתיים True Things בלונד 2022לחיות Livingמיסטר סאת'רלנד הפלא The Wonder ויליאם ביירן 2024 פיוריוסה: מסאגת מקס הזועם Furiosaפרטוריאן ג'ק2025תיק שחור (אנ') Black Bagפרדי סמולס TBA Living Klokkenluider

טלוויזיה
 שנה שם שם באנגלית תפקיד הערות1999 דיינג'רפילד Dangerfield גאווין קירקדייל בפרק "Something Personal" כל אנשי המלך All the King's Men טור' צ'אד בטרבי בימוי ג'וליאן ג'רולד 2003 שם המשחק State of Play סיד טיפוס חברתי The Young Visiters הוראס בימוי דייוויד ייטס POW רובי קריין סדרת טלוויזיה (פרק אחד)2004 Bella and the Boys לי בימוי בריאן היל חקירות המפקח לינלי The Inspector Lynley Mysteries ג'וליאן בריטון בפרק "In Pursuit of the Proper Sinner"2005 קזנובה Casanova ג'יאק (בן 20) הפרקליט The Brief דן אוטוויי יריחו Jericho אדוארד ולסלי בפרק "A Pair of Ragged Claws" All About George פול סדרת טלוויזיה2006 Number 13 אדוארד ג'נקינס בימוי פייר וילקי דרקולה Dracula ד"ר ג'ון סוארד בימוי ביל איגלס2007 The Trial of Tony Blair מוציא לאור בימוי סיימון סלאן ג'ונס Heroes and Villains נפוליאון בונפרטה בפרק "Napoleon" 2008 In Love with Barbara רונלד קרטלנד בימוי טים ויטבי 2009 פוארו Agatha Christie's Poirot לוטננט קולין רייס בפרק "The Clocks" 2011 תקוות גדולות Great Expectations בנטלי דראמל מיני-סדרה 2012השעה The Hour ביל קנדלסדרת טלוויזיה 2013 Heading Out בן 2014 - המוסקטרים The Musketeers אתוס 2014 אוטופיה Utopia פיליפ קרוול 2016 מלחמה ושלום War & Peace פדור דולוחוב 2017–הווה סטרייק Strike קורמורן סטרייק תפקיד ראשי (6 עונות); 19 פרקים 2020 הכתר The Crown דרק "דזל" ג'נינגס עונה רביעית 2022–2023פרויקט לזרוס The Lazarus Project רברוב תפקיד ראשי (2 עונות); 16 פרקים TBA בלייד ראנר 2099 (אנ') Blade Runner 2099 סדרה עתידית של אמזון פריים וידאו

תפקידים בתיאטרון
 שנה שם שם באנגלית תפקיד במאי תיאטרון הערות 2002 Gertrude – The Cry המלט הווארד ברקר  ריברסייד סטודיוס 2003 הנרי השישי, חלק שלישי The Wax King (Henry VI, Part 3) לורד קליפורד פול מילר  כחלק מסרט דוקומנטרי "How do You Know My Daughter" Fragile Land פידל פול מילר תיאטרון המפסטד The Monument סטטקו הלן איסטמן תיאטרון פינבורו 2004 רומיאו ויוליה Romeo and Juliet רומיאו טים קרול שייקספיר גלוב יחד עם קנוני קירימי, ג'ון מקאנרי ובט בורן 2005 מקבת' Macbeth מלקולם ג'ון קיירד  תיאטרון אלמיידה יחד עם סיימון ראסל ביל, אמה פילדינג וויליאם גונט The Incarcerator לידל דייוויד טאקר תיאטרון אולד רד ליון  2006 The Cut סטיבן מייקל גרנדייג'  דונמאר ורהאוס יחד עם איאן מקלן, ג'ימי אקינגבולה ודבורה פינדלי 2007 תמונות מהוצאה להורג Scenes from an Execution קרפטה ויליאם אולדרויד תיאטרון האקני אמפייר Glass Eels קנת' לוסי ביילי  תיאטרון המפסטד Don Juan Comes Back From the War דון חואן גדי רול תיאטרון בלגרייד קובנטרי 2008 I'll Be The Devil דרמוט מריה אברג תיאטרון טריסייקל Excerpt from The Poisoned Atmosphere טום ברק סוהו סטודיו בימוי Creditors אדולף אלן ריקמן דונמאר ורהאוס זכה בפרס איאן צ'ארלסוןיחד עם אנה צ'אנסלור ואוון טיל 2009 Restoration רוברט מריוול פרנסיס מתיוס  סליסברי פלייהאוס 2010 Design for Living אוטו אנתוני פייג'  תיאטרון אולד ויק 2011 היופי כן קובע reasons to be pretty גרג מייקל אטנבורו  תיאטרון אלמיידה עם בילי פייפר 2012 דילמת הרופא The Doctor's Dilemma לואיס דובאט נדיה פול התיאטרון המלכותי הלאומי 2016 היופי כן קובע Reasons To Be Happy גרג מייקל אטנבורו תיאטרון המפסטד עם וורן בראון, רובין אדיסון ולורן או'ניל

קישורים חיצוניים



הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי האקדמיה המלכותית לאמנות הדרמה
קטגוריה:אנגלים שנולדו ב-1981